kardosdrur/scandi-wiki huggingface dataset:
Onkel Dum & Bananerne

Onkel Dum & Bananerne var et dansk humør-kultband i perioden 1985-1991. Medlemmerne Thomas Høg, Lasse Aagaard Nielsen, Sune Svanekier gik sammen på Helsingør Gymnasium og dannede gruppen, der ved sin første optræden (på gymnasiet) suppleredes af Jens Korse, der så blev fast medlem. Selv om de flere gange i deres musikproduktioner henviser til Humlebæk som deres hjemsted, boede de ikke alle i byen. I begyndelsen spillede de mest lokalt, blandt andet som opvarmning til Monrad og Rislunds optræden på deres eget gymnasium. Senere blev det til to plader og en film inden bandet opløstes og medlemmerne søgte nye udfordringer sammen og hver for sig indenfor musicals (Atlantis), radiosatire, musikproduktion m.m.

Gruppens musik var både egne kompositioner og nye danske humoristiske/satiriske tekster til allerede kendte hits som for eksempel "Gætteleg", "Banana Boat Song", "Skal det være os tre", "Be my Baby".

Produktioner 
 1989 Onkel Dum og Bananerne LP/CD
 1990 Vi går bananas LP/CD

Filmografi 
 1990 Bananen - skræl den før din nabo

Eksterne henvisninger 
 Artikel om Onkel Dum & Bananerne på connery.dk
 

Musikgrupper fra Danmark
Musikgrupper fra 1985
Ophørt i 1991
Nordisk mobiltelefoni

Nordisk mobiltelefoni, nok bedre kendt under sin forkortelse NMT var et tidligt, fra ca. 1982, analogt automatisk routed system til mobiltelefoni, som var udbredt i Norden. Det er nu afløst af det digitale GSM-system. 

Det automatiske NMT-system afløste de forskellige nationale systemer, der typisk var manuelt betjente radiotelefon-systemer, og muliggjorde roaming; At den samme mobiltelefon kunne bruges i alle de deltagende lande.

I Danmark sluttede NMT-systemets æra, da systemet blev nedlagt den 1. marts 2002 klokken 12. I Grønland har systemet været i brug indtil den 31. maj 2007.

NMT-systemets analoge teknologi indebar, at de enkelte sendere havde en markant længere rækkevidde en nutidens digitale sendenet. Forbindelsen blev sjældent tabt, men signalet, og derved forbindelsen, kunne blive svagt på samme måde som et almindeligt FM-signal. Det analoge NMT var endvidere åbent, hvilket betød, at enhver med en radioscanner i princippet kunne lytte med på frekvensen

Se også 
 Post & Tele Museum Danmark.

Mobiltelefoni
Next Stop

Next Stop er fællesnavnet for en række fredspolitiske kampagner og initiativer fra 1987 og frem.

Next Stop Nevada og Next Stop Sovjet 
Next Stop Nevada og Next Stop Sovjet var to kampagner mod udbredelsen og afprøvningen af atomvåben. Next Stop Nevada blev startet af ungdomsfredsorganisationen Unge for Fred og var bl.a. inspireret af en amerikansk kampagne mod atomprøvesprængninger i Nevada-ørkenen.

Navnet 
Next Stop-navnet spiller dels på, at den første kampagne var en bustur gennem USA og dels på kravet om atomprøvestop.

Next Stop Serbien 
Senere har andre fredsinitiativer genbrugt Next Stop-navnet, bl.a. stiftede en gruppe Next Stop Sovjet-aktivister i 1999 fredsgruppen Next Stop Serbien.

Next Stop Danmark 
Og i 2006 inviterede Next Stop Danmark en gruppe på 38 unge fra muslimske lande til en forsoningssightseeing ovenpå Muhammed-krisen.

Kilder 

Opråb fra 80'erne : Next stop bevægelsen - Danmarks Radio, 2009

Politiske bevægelser
Detlev Gotthard Zwergius

Detlev Gotthard Zwergius (født 7. april 1699 i Sørup i Angel, død 17. juli 1757) var en dansk præst og en af de første danske forfattere i kirke- og personalhistorisk retning.

Forældrene var Cai Burchard Zwergius diakon (ved sin død i 1739 som tysk præst i Helsingør) og Margrethe Dorothea, født Krock.

Da faderen 1711 fik embede i Helsingør, blev sønnen sat i denne bys skole, fra hvilken han 1716 blev student; han studerede både
ved tyske universiteter og i København, men nåede først 1725 at tage Attestats.

Muligvis var Zwergius i nogle år hører, hjælpelærer, i Helsingør, inden han 1728 udnævntes til sognepræst på vesterhavsøen Amrum,
hvorfra han 1732 forflyttedes til Slangerup og Uvelse; senere blev han tillige provst i Lynge-Frederiksborg Herred.
Han var gift første gang med Lovise Licht; anden gang i 1738 med Lene Pedersdatter Qvist (født omkring 1716, død 1797).

Udgivelsen "Det Siellandske Clerisie" 
Zwergius har foruden et par ubetydelige småskrifter i 1754 udgivet det værk, som bestandig vil sikre hans navn en plads som en af vore første forfattere i kirke- og personalhistorisk retning, Det Siellandske Clerisie, eller Biskopper, Provster, Præster og andre gejstlige, som fra reformationens Tid indtil vore Tider have levet og lært udi Kirker og Skoler i Sjællands Stift og underliggende Provinser.

Det var et stort anlagt værk, der efter bestemmelsen skulle være udkommet i tre bind; men kun første bind nåede at blive udgivet, 861 sider i kvart, foruden en fortale af biskop Ludvig Harboe, der levende havde interesseret sig for dette forehavende og havde givet Zwergius mange værdifulde efterretninger. Det udkomne bind angår kun stiftets lutherske biskopper samt hof- og slotspræsterne; det roses i høje toner bl.a. af Suhm (Peter Friderich Suhm ?) og fortjener det til fulde; bogen er et vidnesbyrd om forfatterens overordentlige flid og endnu bestandig en kilde, af hvilken man kan øse værdifulde oplysninger.

Zwergius efterlod mange samlinger til kirke-, personal- og lokalhistorie, af hvilke de fleste er endt i Det Kongelige Biblioteks
manuskriptsamling og stadig benyttedes af historikerne, (dvs. o. 1900)

Worm: Lexikon over lærde MændRasmus Nyerup: Lit. Lex. 
Wiberg: Præstehistorie. III, 132.
Kirkehistoriske Samlinger 4. R. II, 593.Vilh. Bang'''.

 Denne artikel bygger på Vilhelm Bangs Biografi  i 1. udgave af Dansk biografisk leksikon, tillige omfattende Norge for tidsrummet 1537-1814'', Udgivet af C. F. Bricka, 19 bd, Gyldendal, 1887-1905

Præster fra Danmark
Historikere fra Danmark
Personer i 1700-tallet
Personer i Dansk Biografisk Leksikon
Dansksprogede forfattere fra Danmark
Gi' det blå tilbage

Gi' det blå tilbage er navnet på det trettende album af Lars Lilholt Band. Det udkom 27. april 1998.

Udgivelsen var en opsamlings-CD med 35 af bandets største hits i perioden fra 1982-1997. Alle numre var enten nyindspillede eller i liveversioner.

Albummet solgte cirka 360.000 eksemplarer.

Spor 

CD 1
 Kun En Jord
 Liv Efter Liv (Live)
 Cafe Måneskin
 Kald Det Kærlighed
 Alt Hvad Jeg er
 Dansen Går
 Kong Pukkelrygs Land (Men Aldrig Som Før)
 Onkel Christian (Live)
 I En Sommernat
 Ofelia
 For At Tænde Lys
 Gudenåen 2# (A-I-A-I-AH)
 Mikkel Han Var Død
 Gi' Det Blå Tilbage
 Sejler Ud
 Fandens Fiol
 Hvidsten Kro
 Hvor Går Vi Hen Når Vi Går

CD 2 
 Jeg Vil Være Stjerne
 Da Kærlighed Kom Til Byen
 Held og Lykke (Feat. Åge Aleksandersen)
 Jens Langkniv (Live)
 Alting Er Forbundet
 Kejserens Hukommelse
 Er Der Mon Dale? (Live)
 Høstfesten (Live)
 Ringene I Vanden (Over Bag Ved Egholm)
 Har Denne Vej Et Hjerte?
 Når Båden Lagde Til (Live)
 Tines Sang 
 I Blå Ballerina Sko (Live)
 Mikkel Han Var Død (Live)
 Mallebrok
 Jul I Ingenmandsland
 Ten Years After (Live)
 Solen Er Så Rød, Mor (Live)

Musikere 
 Lars Lilholt (Sang, Violin, Guitar)
 Tine Lilholt (Fløjte, Sang på "Tines sang", Sækkepibe)
 Kristian Lilholt (Keyboard, kor, aku. Guitar)
 Gert Vincent (el-og-aku Guitar, Mandola, Kor)
 Klaus Thrane (Trommer, Percussion)
 Tom Bilde (Bas, Trækbasun, Kor, Banjo, Mandolin)

Gæstemusikere 
 Lasse Jørgensen (Bas på "Mikkel han var død" på CD2)
 Åge Aleksandersen (Sang på "Held og lykke")

Info om pladen 
 "Mikkel han var død" på CD1, "Cafe Måneskin", "Gudenåen 2#" og "Hvor går vi hen når vi går" er de samme udgave fra Masai fra 1997 og "Onkel Christian", "Er der mon dale?" og "Høstfesten" samt "Ten Years After" kommer fra Et Ekko Af Sommer fra 1995 og "Alting er forbundet" og "Har denne vej et hjerte" og "Hvidsten Kro" er originale udgaver fra Kong Pukkelrygs Land fra 1994.
 Norske Åge Aleksandersen synger duet på "Held og Lykke"
 Det er tilmed det sidste Lilholt-album produceret af CMC, da ejeren af CMC skiftede over til sit eget pladeselskab RecArt Music.
 Albummet solgte firedobbeltplatin med over 300.000 solgte plader.

Kilder 

Album fra 1997
Opsamlingsalbum med Lars Lilholt Band
Mullah Dadullah

Mullah Dadullah eller Dadullah Akhund (1966? – 12. maj 2007) var Talibans øverste militære leder indtil sin død i 2007. Han var etnisk Pashtun fra stammen Kakar i Kandahar-provinsen i Afghanistan.

Noter 

Terrorister
Islamister
Medlemmer af Taliban
Bismillah Khan

Bismillah Mohammadi Khan er General og leder af generalstaben i Afghanistans hær. Før Talibans fald var han viceforsvarsminister for Den Nordlige Alliance, under Ahmad Shah Masood og senere Mohammed Fahim. Han er etnisk Tajik fra Panjshir dalen.

Personer fra Afghanistan
Generaler
Et Ekko Af Sommer

Et Ekko Af Sommer er titlen på Lars Lilholt Bands album nummer 10 fra 1995.

Spor 
 Intro
 Høstfesten
 Opel Kaptajn
 Gi Det Blå Tilbage
 Alt Hvad Jeg Er
 Onkel Christian
 Ten Years After
 Er Der Mon Dale
 Men Aldrig Som Før
 Sælkvinden
 Nissen 
 Hosekonen
 Sang Til Otto Trads
 Held og Lykke

Musikere 
 Lars Lilholt (Sang, Elektrisk Violin, Elektrisk Rytme Guitar, Akustisk Guitar, Mundharpe)
 Tine Lilholt (Tværfløjte, Harmonika, Kor, Slagtøj)
 Kristian Lilholt (Keyboard, Kor, Bas, Akustisk Guitar, Slagtøj)
 Gert Vincent (Lead-Guitar, Kor, Slagtøj
 Klaus Thrane (Trommer, Percussion)
 Tom Bilde (Bas, Kor, Banjo)

Info om pladen 
 Det er Lilholt Band's Live-album nummer 2.
 Pladen solgte ikke så meget som Kontakt men solgte godt 70.000 plader.
 Sangen Hosekonen er en af Lars Lilholt's sange som han havde spillet med i Kræn Bysted mellem 1972/1982.
 På "Høstfesten", pladens anden skæring, berettes der om Armstrong, der "tog et skridt for menneskeheden ned på månen fra Apollo 9". Dette er faktuelt forkert, idet Neil Armstrongs månelanding først foregik godt fem måneder senere fra Apollo 11.

Kilder 

Album fra 1995
Livealbum med Lars Lilholt Band
Hvid jul

Hvid jul er på den nordlige halvkugle en betegnelse for det meteorologiske fænomen, at der er sne på juleaftensdag eller juledag. Hvid jul er langt mere almindeligt i nogle lande end andre. For eksempel er der sjældent hvid jul i USA med undtagelse af de midterste og nordlige dele, og i bjergene. I Canada er der derimod meget store chancer for hvid jul. I Europa er sandsynligheden for hvid jul mindre, desto længere vestpå man er. I Storbritannien, Irland og Skandinavien er der således sjældent hvid jul.

Hvid jul i Danmark 
DMI's officielle definition på hvid jul er, at mindst 90% af Danmarks areal er dækket af et 0,5 cm lag sne juleaftensdag om eftermiddagen, hvilket sjældent sker grundet regionale forskelle i vejret. Desuden er den danske vinter primært præget af vestenvinde, og med vestenvinden kommer mildt vintervejr. Sneen må godt være faldet flere dage forinden. Hvis kravene om at 90% af Danmark er dækket af sne ikke opfyldes, men der ligger sne et eller andet sted i landet, er der tale om lokal hvid jul. Siden 1900 har der været landsdækkende hvid jul i Danmark ni gange. Nemlig i 1915, 1923, 1938, 1956, 1969, 1981, 1995, 2009 og 2010, mod 31 lokale. Chancerne for landsdækkende hvid jul er således blot ca. 7%, og i 67% af tilfældene er vejret den 24. december sidst på eftermiddagen gråt og mildt. Til sammenligning er der i de Canadiske byer Whitehorse og Yellowknife 100% sandsynlighed for hvid jul. 

I 2010 oplevede Danmark for første gang, hvid jul for andet år i træk, siden man begyndte at måle den slags i 1890.

Referencer

Eksterne henvisninger 

 DMI's tema om hvid jul
 historie-online.dk: Hvid jul

Jul
Meteorologi
Sne
Mullah Obaidullah Akhund

Mullah Obaidullah Akhund (Pashto: ملا عبيدالله آخوند.) (død 5. marts 2010) var forsvarsminister i Talibans regering i Afghanistan, og senere oprørsleder under krigen i Afghanistan.
Han blev fanget af pakistanske sikkerhedsstyrker 2. marts 2002. Obaidullah blev født i distriktet Panjwai i provinsen Kandahar i Afghanistan.

Terrorister
Politikere fra Afghanistan
Medlemmer af Taliban
Kontakt (album)

Kontakt er navnet på Lars Lilholt Band's sjette album fra 1990. Det er det første livealbum fra gruppen og indeholder sangen "Kald det kærlighed", som oprindeligt stammer fra albummet Portland.

Spor 
 "Skivum krat"
 "Dansen går"
 "Kald det kærlighed"
 "Sejler ud"
 "Kun en jord"
 "Og det bli´r sommer igen"
 "Fandens fiol"
 "Held og lykke"
 "Jens Langkniv"
 "Halleluja"
 "For at tænde lys"

Musikere 
 Lars Lilholt (Sang, Violin, Guitar)
 Kristian Lilholt (Keyboard, Guitar, Kor)
 Tine Lilholt (Tværfløjte, Kor)
 Tommy Kejser (Bas, Kor)
 Gert Vincent (Guitar, Kor)
 Klaus Thrane (Trommer, Percussion)

Kilder 

Livealbum med Lars Lilholt Band
Album fra 1990
Next Stop Nevada

Next Stop Nevada var en kampagne mod atomprøvesprængninger i Nevada Ørkenen i USA, som kulminerede med en busrejse gennem USA i sommeren 1987 med endemål ved atomprøvesprængningsområdet.

Organisationen bag Next Stop Nevada blev nedsat på Verdensfredskongressen i København i 1986 på initiativ af organisationen Unge for Fred med støtte fra bl.a. Samarbejdskomiteen for Fred og Sikkerhed.<ref>[http://www.fredsakademiet.dk/ordbog/nord/n38.htm Next Stop Nevada, fredsakademiet.dk]</ref> Unge for Fred foreslog på Verdensfredskongressen en kampagne, hvor unge skulle sendes til prøvesprængningsområdet i Nevada som fredsvagter for at sætte fokus på kravet om et stop for sprængningerne. Kongressen bakkede dog ikke helhjertet op om projektet, hvorfor det endte med at blive et rent dansk anliggende, hvor 55 unge tog af sted i sommeren 1987.Dansk Filminstitut: NEXT STOP NEVADA Initiativet af bl.a. inspireret af en en amerikansk kampagne mod prøvesprængninger.

Deltagerne var en blandet flok; dels medlemmer af politiske ungdomsorganisationer som DKU og SFU, unge uden for organisationerne og kendte kulturpersonligheder. Sangerinden Søs Fenger forlod sit daværende band News for at tage med bandet Moonjam på turen og de indspillede bl.a. en single sammen, Ticket To Peace, til støtte for kampagnen. De optrådte flere gange op til turen, bl.a. på Roskilde Festivalen og en kæmpetømmerflåde i Peblingesøen, hvor Kim Larsen var gæstesolist.

Next Stop Nevada blev efterfulgt af Next Stop Sovjet i 1989.

 Kilder 

 Litteratur 
 Lindstrøm, Curt: Next Stop Nevada''. CDR-Forlag, 1995. .

Politiske bevægelser
Nevada
Ludvig 4. (Tysk-romerske rige)

Ludwig 4. af Bayern af Wittelsbach (født 1. april 1282, død 11. oktober 1347) var hertug af Bayern fra 1302, konge fra 1314, den ubestridte leder af det Tysk-Romerske rige fra 1322 og kejser fra 1328. Han var kejser til sin død i 1347.

Forældre 
Ludwig af Bayern var søn af Ludvig 2., hertug af Bayern og Matilde af Habsburg datter af kejser Rudolf 1. af Tyskland.

Valdemar Atterdag 
Den senere danske konge Valdemar Atterdag tilbragte det meste af sin barndom og ungdom ved Ludwig af Bayerns hof, efter at hans far, Christoffer 2., blev drevet ud af Danmark i 1326 af Grev Gerhard af Holsten.

Se også 
 Konger og kejsere af det Tysk-romerske rige fra 800-1806

Tysk-romerske kejsere
Huset Wittelsbach
Asger Lund Christiansen

Asger Lund Christiansen (født 23. maj 1927, død 31. august 1998) var en dansk cellist og komponist. Han er far til fløjtenisten Toke Lund Christiansen.

Uddannet på Det Kongelige Danske Musikkonservatorium med afsluttende eksamen i 1946. Jævnsides med Erling Bløndal Bengtsson var han sin generations mest anerkendte danske cellist. I 1957-1995 spillede han sammen med Tutter Givskov, Mogens Lüdolph og Mogens Bruun i Københavns Strygekvartet og både der og som solist, lærer og organisator har han haft stor indflydelse. Fra 1965-1987 var han først lærer og senere professor ved Det Jyske Musikkonservatorium.

Asger Lund Christiansen skrev også en ganske omfattende mængde kompositioner. Han har skrevet kammermusik, instrumentalmusik og orkesterværker i en oftest neoklassicistisk stil. Hans holdning til samtidens musik gav sig bl.a. udslag i en ordkrig som han startede i foråret 1966 om kvaliteten af moderne kompositionsmusik. Læs om debatten her, her
og her. Angrebet var først og fremmest rettet mod DR personificeret i den konstituerede musikchef Mogens Andersen og mod "den unge" generation af komponister med Per Nørgård i spidsen.

I 1970 oprettede Kulturministeriet Komiteen til udgivelse af en dansk musikantologi på plade med Asger Lund Christiansen som formand. Projektet gik under det forkortede navn Dansk Musikantologi eller DMA, og kæmpede i sin levetid med mange vanskeligheder, sygnede hen for til sidst at blive afløst af Selskabet til udgivelse af dansk musik på fonogram og videogram, det som i dag er pladeselskabet DaCapo.

Musik 
 Kvintet for obo og strygere (1978)
 Partita for solocello (1988)
 op. 25 Serenade (blokfløjte og cembalo 1989)
 Dansesuite (blokfløjte og orkester 1991)
 op. 27 Kvintet for 4 fløjter og violoncel (1990)
 op. 34 Oktet for blæsere (1992)
 Trio (fløjte bratsch og cello)

Kilder m.m. 
 DaCapo
 Det virtuelle Musikbibliotek
 Asger Lund Christiansen: Musiklexikon for bedrevidende
 Om DMA
 Om stiftelsen af DaCapo

Komponister fra Danmark
Klassiske komponister fra det 20. århundrede
Cellister fra Danmark
Skolefolk fra Danmark
Danskere i 1900-tallet
Personer i Kraks Blå Bog (afdøde)
Freja ejendomme

Freja ejendomme A/S, (hovednavn: Statens Ejendomssalg A/S) blev grundlagt 18. december 1997 og er et statsligt ejet aktieselskab, som hører under Finansministeriet. I løbet af selskabets første 10 år er over 200 ejendomme overført til selskabet med henblik på salg.

Blandt de historiske ejendomme og grunde, som Freja har solgt, er: Avedøre Kaserne, Flakfortet, Kanonbådsskurene, Middelgrundsfortet, Motortorpedobådshallen, Randers Kaserne, Ny Tøjhus og Vandflyverhangaren.

Eksterne henvisninger 
 Freja Ejendommes hjemmeside 

Etableret i 1997
Statsejede virksomheder i Danmark
Royal Greenland

Royal Greenland er Grønlands største virksomhed og verdens største producent af koldtvandsrejer. Royal Greenland er 100% ejet af Grønlands Selvstyre. Selskabet har knap 2.000 ansatte, heraf ca. 800 i Grønland. Selskabets hovedkontor er placeret i Nuuk.

Historie 
Royal Greenlands historie går tilbage til 1774 hvor det blev oprettet under navnet Den Kongelige Grønlandske Handel. Firmaet havde statslig monopol indtil 1950 og eksisterede i sin daværende form indtil 1985. Derefter blev det oprettet som eksportselskab under navnet Proeks (senere Royal Greenland).
I 1979 overtog Grønlands Landsstyre selskabet og i 1990 blev det oprettet som et selvstændigt aktieselskab.

Referencer 

Virksomheder i Nuuk
Svenstrup
Fødevarevirksomheder fra Grønland
Danske virksomheder etableret i 1774
Leverandører til Det Kongelige Danske Hof
Offentligt ejede virksomheder fra Grønland
Neologi

Neologi er en betegnelse der kan bruges om en retning inden for oplysningstidens protestantiske teologi; den blomstrede 1740-1780 og fik blivende betydning gennem sin konfessionsløse udforskning af Bibelen og af den tidlige kristendoms historie. 

I et afsnit om den tyske oplysningsteologi skriver Leif Grane om Johann Salomo Semler (1725-91) og hans ligesindede:
I tysk teologihistorie har man vænnet sig til at skelne mellem gammel- og nyprotestantisme. Efter denne skelnen må man nok sige, at nyprotestantismens fader ikke er Schleiermacher, men snarere en mand som Semler. Overgangen mellem de to sker i det øjeblik, da dogmatikkens sætninger ikke længere direkte er udsagn om Gud, som han er åbenbaret i Skriften. Med andre ord når man opgiver at forstå teologi som "Gudsvidenskab", som guddommelig lære i modsætning til naturvidenskaber og humanvidenskaber.
Overgangen sker, da man er parat til at erkende, at teologi er en menneskelig-historisk affære og derfor undergivet den forgængelighed og forandring som er givet dermed. 
Semler og hans ligesindede indlod sig med tidsånden, og de kom til resultater, der afveg så kraftigt fra deres forgængeres, at det ikke er uberettiget at betragte dem som stående på den anden side af et markant skel i den protestantiske teologis historie. 
Man kan spørge, om opdagerglæden bedrog dem, så de ikke fuldt ud så konsekvenserne af, hvad de gjorde. Men inden man dadler dem for det, bør man huske, at de ikke blot var glade for nye opdagelser, men at de også var dybt præget af den forståelse af personlig redelighed og respekt for det, man tvinges til at indse som sandhed, der hører til oplysningens bedste egenskaber, men som i øvrigt også er en umistelig del af den reformatoriske tradition. Man kommer dog ikke uden om, at det ikke var teologerne, der først og fremmest og mest dybtgående indså betydningen af den historiske kritik for kristendommen.

Noter

Litteratur 
 Grane, Leif (2002, 1982). Kirken i det 19. århundrede : europæiske perspektiver. København : Gad. DK5=27.17.

Eksterne henvisninger 
  Udviklinger i 1700-tallets sidste halvdel, afsnit om neologi. (tysk Wiki)

 Johann Joachim Spalding (1714 – 1804) var en tysk protestantisk teolog og populærfilosof, en af de vigtigste foretrædere for neologien. (tysk Wiki)

Protestantisme
Supply chain management

Supply Chain Management er ledelse af integrerede forretningsprocesser på tværs af forsyningskæden, der frembringer produkter, serviceydelser og information af værdi for kunden.

Når virksomhedens ledelse betragter virksomhedens værdikæde i samspil med andre virksomheder i forsyningskæden, bruges udtrykket Supply Chain Management.

Ledelse
Logistik
Helleskov (Skårup Sogn)

Helleskov (eller Helleskovgård) var en firelænget gård uden for Skårup by. Her boede til midten af 1900-tallet sognefoged Peder Nielsen (1883-1974) og hustru Gertrud Dagmar Helleskov (født Hansen, 1878-1963). Deres efterkommere bærer efternavnet Helleskov.
Gården blev overtaget af en Axel Hansen i 1960'erne og forsvandt i 1990'erne efter mange års manglende vedligeholdelse.

Landbohistorie
Bygninger, konstruktioner og anlæg i Svendborg Kommune
Gårde i Danmark
Cristian Moreni

Christian Moreni (født 21. november 1972 i Asola, norditalien) er en italiensk tidligere cykelrytter der var professionel siden 1998. Under Tour de France 2007 blev han testet positiv for at have dopet sig med testosteron i en dopingtest taget efter tourens 11. etape.

Eksterne henvisninger 

Mandlige cykelryttere fra Italien
Anis

Anis (Pimpinella anisum) er en énårig plante tilhørende skærmplante-familien.

Se også 
 Stjerneanis

Kilder og henvisninger

Krydderurter
Thomas Voeckler

Thomas Voeckler (født 22. juni 1979 i Schiltigheim, Frankrig) er en fransk tidligere professionel cykelrytter, og har været det siden 2001. Han cyklede for holdet for Europcar. Tidligere har han kært for Bouygues Télécom-holdet, tidligere kendt som Brioches la Boulangère og Bonjour. Han kommer fra Alsace-regionen, men flyttede senere til Martinique), hvor han fik øgenavnet "petit blanc" på grund af hans lille statur og blege hud. Han opfattes af mange som Frankrigs kæledægge (le chouchou) på grund af hans unge udseende og hans vane med at stikke sin tunge ud under cykelløbene. Af alle aktive cykelryttere er han den, der har båret den gule førertrøje i Tour de France i flest dage (pr. 2008).

I Tour de France 2012 vandt Voeckler 11. og 16. etape og før sidste etape fører han bjergkonkurrencen.

Meritter 

2003
 Sammenlagt og to etapesejre i Luxembourg Rundt
 Classic Loire Atlantique
 Etapesejer i Tour de l'Avenir
2004
  Fransk mester på landevej
 18. plads sammenlagt, Tour de France
 Maillot jaune  (5.-14. etape)
 Maillot blanc  (5.-18. etape)
 A travers le Morbihan
 Etapesejer i Route du Sud
2005
 Etapesejer i Dunkirk 4-dagers
2006
 Paris-Bourges
 Etapesejer Baskerland rundt
 Sammenlagt og etapesejer Route du Sud
2007
 Bjergkonkurrencen i Paris–Nice
 Tour du Poitou Charentes et de la Vienne
 GP Ouest-France
2008
 Sammenlagt Circuit de la Sarthe
 Sammenlagt Grand Prix de Plumelec-Morbihan
2009
 Sammenlagt Étoile de Bessèges
 Sammenlagt og etapesejer Tour du Haut Var
 Trophée des Grimpeurs
 5. etape i Tour de France.
2010
  Fransk mester på landevei
 15. etape i Tour de France.
 Grand Prix Cycliste de Québec
2011
 Etapesejer i Tour Méditerranéen
 Sammenlagt Tour du Haut Var
 To etapesejre i Paris–Nice
 Cholet – Pays De Loire
 Etapesejer i Giro del Trentino
 Sammenlagt og etapesejer i Dunkirk 4-dagers
 4. plads sammenlagt, Tour de France
 Gule trøje  (9.-18. etape)
2012
 Brabantse Pijl
 10. etape i Tour de France.
 16. etape i Tour de France.

Eksterne henvisninger 

Mandlige cykelryttere fra Frankrig